[pic] | AZ EURÓPAI KÖZÖSSÉGEK BIZOTTSÁGA |

Brüsszel, 27.6.2007

COM(2007) 384 végleges

2004/0248 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által az előre csomagolt termékek névleges mennyiségére vonatkozó szabályok megállapításáról, a 75/106/EGK és a 80/232/EGK tanácsi irányelv hatályon kívül helyezéséről és a 76/211/EGK tanácsi irányelv módosításáról szóló európai parlamenti és tanácsi irányelvjavaslatra vonatkozó tanácsi közös állásponthoz tett módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2004/0248 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által az előre csomagolt termékek névleges mennyiségére vonatkozó szabályok megállapításáról, a 75/106/EGK és a 80/232/EGK tanácsi irányelv hatályon kívül helyezéséről és a 76/211/EGK tanácsi irányelv módosításáról szóló európai parlamenti és tanácsi irányelvjavaslatra vonatkozó tanácsi közös állásponthoz tett módosításokról Együttdöntési eljárás Második olvasat

1. Bevezetés

Az EK-Szerződés 251. cikke (2) bekezdése harmadik albekezdésének c) pontja értelmében a Bizottság véleményt nyilvánít az Európai Parlament által a második olvasat során javasolt módosításokról. A Bizottság az alábbiakban véleményt nyilvánít a Parlament által javasolt négy módosításról.

2. Háttér

A COM(2004) 708 végleges javaslatot[1] 2004. október 25-én terjesztették az Európai Parlament és a Tanács elé az EK-Szerződés 95. cikke szerinti együttdöntési eljárással összhangban.

Az Európai Gazdasági és Szociális Bizottság 2005. április 6-án nyilvánított véleményt[2].

Az Európai Parlament első olvasatban 2006. február 2-án nyilvánított véleményt.

Az EK-Szerződés 250. cikkének (2) bekezdése szerint módosított COM (2006)171 végleges javaslatot[3] 2006. április 18-án az Európai Parlament és a Tanács elé terjesztették.

Az Európai Parlament véleménynyilvánítása után és az EK-Szerződés 251. cikkének (2) bekezdése alapján, a 2006. szeptember 25-i politikai megállapodást követően a Tanács 2006. december 4-én közös álláspontot[4] fogadott el. A Bizottság a közös álláspontról szóló COM(2006) 811 végleges közleményét 2006. december 12-én fogadta el.

Az Európai Parlament második olvasatban 2007. május 10-én fogadta el álláspontját.

3. A javaslat célja

Az irányelv célja a 70-es években hozott, a termékek értékesítésére megállapított névleges mennyiségeket rögzítő szabályozás eltörlése. A javaslat csak a borra és a szeszre vonatkozó szabályozást tartja fenn, melyekre már jelenleg is kötelező névleges mennyiségek vonatkoznak.

Az irányelv egyszerűsíti a névleges mennyiségekre vonatkozó szabályozást azáltal, hogy két irányelvet egy irányelvvé von össze. Hasonlóképpen az irányelv az előre csomagolt termékek metrológiai ellenőrzésére vonatkozó, jelenleg két irányelv hatálya alá tartozó szabályozást egyetlen irányelvben foglalja össze. Következésképpen az irányelv hatályon kívül helyezi a 75/106/EGK és a 80/232/EGK irányelvet, a 76/211/EGK irányelv hatályát pedig minden előre csomagolt termékre kiterjeszti.

4. A Bizottság véleménye az Európai Parlament módosításairól

4.1. Általános

Az Európai Parlament 2007. május 10-én a Tanáccsal való előzetes egyeztetést követően kompromisszumos módosító csomagot fogadott el annak érdekében, hogy második olvasatban megállapodás születhessen.

A Bizottság minden módosítást elfogad. A módosítások arra a preambulumbekezdésre vonatkoznak, amely a mértékegység szerinti ár választható alkalmazásáról szól, valamint arra a preambulumbekezdésre és cikkre, amely a nemzeti méretek fokozatos megszüntetésének nyomon követéséről szól, továbbá a kenyér tekintetében az egyesült királyságbeli, az új irányelv szerinti helyzetet taglaló preambulumbekezdésre.

A kompromisszumos csomag létrejöttét elősegítette az a nyilatkozat, amelyet a Bizottság tett a bor-és szeszesital-készletek kiárusításáról (lásd a mellékletet).

4.2 Módosított javaslat

Az EK-Szerződés 250. cikke (2) bekezdésének megfelelően a Bizottság a fentiekben meghatározottaknak megfelelően módosítja javaslatát.

MELLÉKLETA Bizottság nyilatkozata a bor- és szeszesital-készletek kiárusításáról

A borokra és szeszes italokra vonatkozó jövőbeli közösségi névleges mennyiségek — a mellékletben foglalt tartományokban — alapjában véve a meglévő kiszerelési mennyiségekkel egyeznek meg, a szeszes italok esetében az 1125 ml-es méret kivételével. Ezek hatása ezért csaknem elhanyagolható. A mellékletben foglalt tartományok (100 ml-től 1500 ml-ig, kivéve a habzóborokat, amelyeknél az alsó határ 125 ml, és a szeszes italokat, amelyeknél a legnagyobb mennyiség 2000 ml) alatti és feletti mennyiségek nem tartoznak a melléklet hatálya alá, és ezért azokra a szabadon megválasztható névleges mennyiség elve vonatkozik.

A közös álláspont 8. cikke (Átültetés) értelmében a tagállamok számára az irányelv hatálybalépésének időpontjától számítva 12 hónap áll rendelkezésre ahhoz, hogy az eszközt nemzeti jogukba átültessék. Az irányelvet a hatálybalépésének időpontjától számított 18 hónap elteltével kell alkalmazni, ami azt jelenti, hogy az irányelv átültetése és alkalmazása között is egy legalább hat hónapos időszak áll rendelkezésre. Ez az érintett gyártóknak elegendő időt nyújt az alkalmazkodáshoz.

Emellett az irányelv alkalmazása előtt forgalomba hozott előrecsomagolt termékeket – például azokat, amelyek az értékesítési láncba beléptek – nem érinti az irányelv, és ezek értékesíthetők a végfelhasználóknak.

Mindezek alapján a Bizottság úgy véli, hogy a bor-és szeszesital-készletek kiárusítása a gyakorlatban nem fog nehézségekbe ütközni.

[1] HL C 49., 2006.02.28., 37. o.

[2] HL C 255., 2005.10.14., 36. o.

[3] HL C 130., 2006.6.3., 9. o.

[4] HL C 311E., 2006.12.19., 21. o.